Innu ta' radd il-ħajr Ta' David. Irroddlok ħajr, Mulej, b'qalbi kollha, għaliex int smajt kliem fommi. Quddiem l-allat irrid ngħannilek. B'wiċċi fl-art ninxteħet quddiem is-santwarju tiegħek, u rroddlok ħajr għat-tjieba u l-fedeltà tiegħek, għax int kabbart ismek u kelmtek fuq kollox. Meta sejjaħtlek, int weġibtni, kattarli l-qawwa f'ruħi. Iroddulek ħajr, Mulej, is-slaten kollha tal-art, għaliex semgħu l-kliem ta' fommok. U jgħannu l-imġiba tal-Mulej, għax kbir hu sebħ il-Mulej. Kbir il-Mulej, imma jieħu ħsieb iż-żgħar; u, għalkemm fl-għoli, jagħraf mill-bogħod. Jekk insib ruħi fl-għali, inti tħarisli ħajti; terfa' idek kontra l-għedewwa tiegħi, u l-leminija tiegħek issalvani mill-qilla tagħhom. Il-Mulej iżomm kelmtu miegħi. It-tjieba tiegħek, Mulej, tibqa' għal dejjem; la titlaqx għemil idejk!